CELEX: 62007CC0101(01)
Language: sl
Date: 2008-10-16 00:00:00
Title: Sklepni predlogi generalnega pravobranilca - Mazák - 16. oktobra 2008.#Coop de France bétail et viande (C-101/07 P) in Fédération nationale des syndicats d’exploitants agricoles (FNSEA) in drugi (C-110/07 P) proti Komisiji Evropskih skupnosti.#Pritožba - Konkurenca - Trg govejega mesa - Sporazum, ki so ga sklenile nacionalne zveze rejcev in klavcev, o začasni ustavitvi uvoza govejega mesa in določitvi najnižje odkupne cene - Globe - Uredba št. 17 - Člen 15(2) - Upoštevanje prometa podjetij, članov zvez.#Združeni zadevi C-101/07 P in C-110/07 P.

SKLEPNI PREDLOGI GENERALNEGA PRAVOBRANILCA
      JÁNA MAZÁKA,
      predstavljeni 16. oktobra 20081(1)
      
      Združeni zadevi C-101/07 P in C-110/07 P
      Coop de France Bétail et Viande, prej Fédération nationale de la coopération bétail in viande (FNCBV)
      in
      Fédération nationale des syndicats d’exploitants agricoles (FNSEA)
      in drugi
      proti
      Komisiji Evropskih skupnosti
      „Ponovno odprtje ustnega postopka – Pritožba – Konkurenca – Člen 81(1) ES – Kartel – Govedina in teletina – Začasna ustavitev uvoza – Določitev sindikalne cenovne lestvice – Globe – Določitev zakonsko dovoljene najvišje vrednosti globe – Člen 15(2) Uredbe št. 17 – Upoštevanje prometa članov združenja podjetij“1.        Coop de France bétail et viande, prej Fédération nationale de coopération bétail et viande (C‑101/07 P) in Fédération nationale
         des syndicats d’exploitants agricoles, Fédération nationale bovine, Fédération nationale des producteurs de lait ter Jeunes
         agriculteurs (C‑110/07 P) s pritožbama predlagajo razveljavitev sodbe Sodišča prve stopnje Evropskih skupnosti z dne 13. decembra
         2006 v zadevi FNCBV in drugi proti Komisiji (T‑217/03 in T‑245/03, ZOdl., str. II‑4987), s katero je Sodišče prve stopnje
         na eni strani znižalo globo, ki jim jo je naložila Komisija Evropskih skupnosti z Odločbo 2003/600/ES z dne 2. aprila 2003
         v zvezi s postopkom na podlagi člena 81 Pogodbe ES (zadeva COMP/C.38.279/F3 – Francosko goveje meso) (UL L 209, str. 12),
         in na drugi strani v večjem delu zavrnilo tožbi za razglasitev ničnosti te odločbe.
      
      2.        Na podlagi sklepa Sodišča z dne 29. januarja 2008 naj bi o teh dveh zadevah odločal tretji senat v sestavi A. Rosas, predsednik
         tretjega senata, U. Lõhmus (poročevalec), J. Klučka, A. Ó Caoimh, sodniki, in P. Lindh, sodnica. Ker nobena stranka ni predlagala
         predstavitve ustnih stališč, je Sodišče odločilo, da bo razsodilo brez obravnave. 
      
      3.        Prve sklepne predloge v tej zadevi sem predstavil 17. aprila 2008, ko je bil ustni postopek končan.
      
      4.        Ker je bila sodnica Lindh zadržana, je Sodišče (tretji senat) s sklepom z dne 2. oktobra 2008 odločilo, da jo bo zamenjal
         sodnik J. N. Cunha Rodrigues, in je v skladu s členom 61 Poslovnika ponovno odprlo ustni postopek.
      
      5.        Ker nova obravnava ni bila razpisana, nimam česa dodati k sklepnim predlogom z dne 17. aprila 2008.
      
      I –    Predlog
      6.        Sodišču predlagam, naj:
      
      1)      pritožbi zavrne;
      2)      plačilo stroškov v zadevi C‑101/07 P naloži Coop de France bétail et viande, plačilo stroškov v zadevi C‑110/07 P pa Fédération
         nationale des syndicats d’exploitants agricoles, Fédération nationale bovine, Fédération nationale des producteurs de lait
         in Jeunes agriculteurs;
      
      3)      Francoski republiki naloži plačilo lastnih stroškov.
      1 –	Jezik izvirnika: francoščina.